അനുകരണകലയില് അതിശയിപ്പിച്ച് ഒരു പക്ഷി ഹിറ്റായി കുഞ്ഞുങ്ങളുടെ ശബ്ദത്തില് കരയുന്ന വിഡിയോ രസകരമായ കഴിവുകള് ഉള്ള നിരവധി പക്ഷികളെയും മൃഗങ്ങളെയുമൊക്കെ സോഷ്യല് മീഡിയയിലൂടെ പലരും പരിചയപ്പെടുത്തിക്കഴിഞ്ഞു. ഇപ്പോഴിതാ അത്തരത്തില് ഏറെ കൗതുകമാകുകയാണ് ഒരു പക്ഷി. അനുകരണകലയില് മിടുമിടുക്കാനാണ് ഈ പക്ഷി. ഓസ്ട്രേലിയയിലെ ഒരു മൃഗശാലയിലാണ് കുട്ടികളുടെ കരച്ചില് അതേപടി അനുകരിക്കുന്ന ലയര്ബേര്ഡ് ഉള്ളത്. കേട്ടാല് കുഞ്ഞുങ്ങള് കരയുന്നതാണെന്നേ തോന്നുകയുള്ളൂ. അത്രയ്ക്ക് ഒറിജിനാലിറ്റിയാണ് ഈ കരച്ചിലിനുള്ളത്. സമൂഹമാധ്യമങ്ങളില് പങ്കുവയ്ക്കപ്പെട്ട ഈ വിഡിയോ ഇതിനോടകം നിരവധി കാഴ്ചക്കാരെ നേടിക്കഴിഞ്ഞു.കൂടുതലായും ഓസ്ട്രേലിയയില് കാണപ്പെടുന്ന പക്ഷിയാണ് ലയര്ബേര്ഡ്സ്. അന്തരീക്ഷത്തില് കാണപ്പെടുന്ന വ്യത്യസ്തതരം ശബ്ദങ്ങള് അനുകരിക്കുന്നതില് മിടുക്കരാണ് ഇത്തരം പക്ഷികള്. ജീവികളുടെ ശബ്ദവും കൃത്രിമ ശബ്ദവും ഇവയ്ക്ക് അനുകരിക്കാന് കഴിയും. എല്ലാ കാലത്തും ലയര് പക്ഷികള് പാടാറുണ്ടെങ്കിലും ഇണചേരല് കാലത്ത് ഇതിന്റെ തീവ്രത കൂടുതലായിരിക്കും എന്നാണ് പഠനങ്ങള് പറയുന്നത്.